ming030890/wiki-yue-high-quality huggingface dataset:
蝦夷地

蝦夷地（日文：えぞち），係日本江戶時代對蝦夷人，即而家嘅阿伊努人居住地嘅稱呼，同大和民族居住嘅「和人地」相對應。以而家嘅北海道（南部渡島半島除外）做中心，包含咗庫頁島仲有千島群島等地。舊底又叫做蝦夷國（えぞのくに）。
喺15～16世紀期間，以渡島半島南部為勢力範圍嘅蠣崎氏，先後畀當時實際統治日本嘅豐臣秀吉（關白、太閤）、德川家康（征夷大將軍）認可咗擁有對蝦夷地嘅支配權，同埋貿易權。到咗江戶時代後，蠣崎氏改咗名叫松前氏，仲俾列入咗大名、當主松前慶廣分封做松前藩，領有而家北海道南部嘅「和人地」同蝦夷地。後尾，北海道太平洋側同千島俾改埋名做東蝦夷地、北海道日本海側同庫頁島就俾改叫西蝦夷地。而東蝦夷地喺1799年、西蝦夷地喺1807年，先後俾幕府歸做佢自己嘅直轄地。1809年，庫頁島改名「北蝦夷」。1821年，蝦夷地全境試過再度成為咗松前藩領地，但到咗1855年又再俾嗮幕府劃成佢自己嘅直轄地。
明治2年（1869年）8月15號，發布咗太政官布告，蝦夷地俾改名北海道、北蝦夷地改名樺太。
蝙蝠魚屬

蝙蝠魚屬（學名：Ogcocephalus）係鮟鱇目棘茄魚科嘅其中一個屬。
蝟科

蝟科（學名：Erinaceidae），係哺乳綱真盲缺目下一科，有12個屬，包括各種刺蝟。
蝟長鰭蝠魚

蝟長鰭蝠魚（學名：Dibranchus erinaceus）係棘茄魚科長鰭蝠魚屬嘅其中一個種。
蝦乾

蝦乾係整乾咗（多數係曬乾）嘅蝦，世界各地都有。
蔡承恩

蔡承恩（Billy Choi），係香港男Rapper，同光頭幫（TomFatKi）合唱《天水圍驚驚》而出名。為組合行動派成員。
蔡愔

蔡愔係漢朝一個同佛教有關嘅人物。
佢做官做到中郎將。漢明帝為咗提倡佛教，派咗蔡愔、秦景、王遵等十八人去印度。蔡愔一班人去到大月氏（依家嘅阿富汗），喺中天竺遇見迦葉摩騰同竺法蘭。永平十年（67年）蔡愔同攝摩騰、竺法蘭返去洛陽，明帝起咗白馬寺，攝摩騰同竺蘭就一齊譯咗本《四十二章經》。
蔡愛珍

蔡愛珍，香港親中派文化界人士，有份負責香港少林武術文化中心。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡慧敏

蔡慧敏，前無線電視藝人，1996年參選亞洲小姐，因為身材而得到唔少觀眾注意，被封為「大乳牛」，亦曾經被指介入女藝人小雪嘅婚姻入面。不過，佢喺演藝圈發展唔算順利，之後慢慢淡出，2019年攞到謝菲爾德大學 (The University of Sheffield)碩士學位。
蔡愷穎

蔡愷穎（英文：Lolita Tsoi Hoi Wing，2003年1月18號—）係香港女歌手同演員，無綫電視唱歌真人騷《聲夢傳奇》第一季參賽者，而家係無綫電視藝員兼星夢娛樂旗下廠牌「愛爆音樂（中文：愛爆音樂）」女歌手。

2003年至2019年：早年生活
蔡愷穎早年就讀大埔舊墟公立學校 (寶湖道)同王肇枝中學，之後修讀香港教育大學嘅創意藝術與文化榮譽文學士（音樂）課程。2019年，佢曾經參加由大埔區文藝協進會同大埔區青年活動委員會合辦嘅大埔區青少年暑期活動歌唱比賽2019，喺初賽演唱陳詠桐嘅《說散就散》，最後喺決賽攞第一。

2020年到而家：參加《聲夢傳奇》入行
2020年中，蔡愷穎報名參加無綫電視歌唱選秀節目《聲夢傳奇》，結果成功入圍，擁躉名「河粉」，最終喺節目第2集演唱容祖兒歌曲《心之科學》後以4分低分被淘汰出局，15強止步，，之後開始參加無綫電視綜藝節目。2021年8月12至15號，《聲夢傳奇》導師同15位參賽者喺旺角麥花臣場館舉行四場《聲·夢飛行 First Live On Stage（中文：聲·夢飛行 First Live On Stage）》演唱會，係蔡愷穎所參加嘅第一次公開賣飛演唱會。同年12月，由《聲夢傳奇》學員同《盛·舞者》參賽者主演嘅青春校園電視劇《青春本我》播出，蔡愷穎喺劇入面飾演「盧麗勝」，係佢第一次參演電視劇。
蔡慧妍

蔡慧妍，香港電影工作者，曾經憑電影《神探大戰》入圍第41屆香港電影金像獎最佳美術指導。
蔡意橋

蔡意橋係香港新界屯門區一條行車橋，跨過屯門河中游，連接大興同屯門新墟兩笪地方。
第一代蔡意橋喺南少少嘅地方，近住而家嘅康麗花園，1960年代爛咗無再起返。原址北面喺1960年起咗條橋，本嚟叫新青橋，後尾大家都將呢條橋叫做蔡意橋。橋上面係行車馬路，叫蔡意橋路。
蔡意橋站

蔡意橋站係輕鐵嘅鐵路車站，代號075，屬於單程車票第2收費區，共有2個月台，共有2條輕鐵路線途經此站，為蔡意橋週邊地區居民提供服務。
諾貝爾和平獎

諾貝爾和平獎係諾貝爾獎之一，表揚為咗促進民族團結友好、取消或裁減常備軍隊以及為咗和平會議嘅組織同宣傳盡咗最大努力或作出最大貢獻嘅人，個獎會響挪威首都奧斯陸頒發。
諾維薩德

諾維薩德（Нови Сад）係塞爾維亞第二大城，近住首都貝爾格萊德，人口約莫34萬。
諾蘭

諾蘭（粵拼：nok6 laan4，挪威文：Nordland），係挪威北部嘅一個郡。
諾福郡

諾福郡（Norfolk），又名羅福，地處英倫東部。郡府諾域治（Norwich）。
諾華斯高沙

斯高沙省，有時譯諾華斯高沙（拉丁文： Nova Scotia，法文：Nouvelle-Écosse；英文用拉丁文名，拉丁文同法文意思都係 ｢新蘇格蘭｣），係加拿大嘅一個省級政區，首府哈利法斯。
諾蘭·布殊內爾

諾蘭·布殊內爾係一個美國工程師、創業家、電腦科學家、發明家。
諾貝爾化學獎

諾貝爾化學獎係諾貝爾獎之一，表揚響化學領域有重要發現或發明嘅人，由瑞典斯德哥爾摩卡羅琳醫學院負責頒發。
膥 (身)

包圍住粒膥嘅有一層膜叫睾丸鞘膜（英文：Tunica vaginalis），由腹膜（中文：腹膜）衍化而成；睾丸鞘膜又分兩層：緊貼睾丸白膜表面嘅叫臟層(lamina parietalis)、襯於陰囊壁裏面嘅叫壁層(lamina visceralis)，兩層之間互相連接圍成一個腔隙叫睾丸鞘膜腔(cavum vaginale)，正常情況下鞘膜腔內只有少少透明漿液。包繞住睾丸嘅鞘膜係終身保留，但精索嘅鞘膜會喺出世後冇幾耐就逐漸閉鎖並消失，以致鞘膜腔與及腹腔斷絕聯通，不過發育異常者往往因為兩腔相通，導致腹腔內嘅腸管或大網膜墜入膥袋嘅鞘膜腔，形成先天性腹股溝斜疝。

體積
（由左至右）男仔兩粒膥子從未發育到逐漸變大成男人膥嘅外觀
男仔到達青春期時佢兩粒膥子會開始變大；要知道發育成點，可以用量睾器去度下佢哋嘅體積；根據譚納標準（中文：譚納標準），男仔粒膥會由未發育前嘅1.5毫升，增大至喺青春期後嘅近20毫升。另一個得知膥子大細嘅方法，就係度咗粒丸嘅長闊高之後再去計：

功用
呢個男人兩粒膥喺扯旗時候推埋咗
膥子專門為男人產生精子同埋有份分泌男性荷爾蒙，所以佢係一個對男人發育、性同生殖嘅關鍵器官。
一般男人喺25到55歲可以製造超過3000億條精子，而男人要製造到精子，粒膥就要低過體溫，所以粒膥要靠精索吊喺體外、由膥袋托住。天口㷫時膥會垂低啲降溫；天氣凍，膥會縮近身取暖。
另外近做愛高潮，膥袋亦會收縮，推粒膥貼近身，避免粒膥撞傷。

疾病
一粒有癌嘅男人睾丸病理學解剖
有啲臊孲發育唔正常，出生之後睾丸未降夠，就要做睾丸固定術（英文：Orchiopexy）。手術一定要早做，如果超過一定年齡，膥體溫太高，將來製造唔到精子會冇得生，甚至可能有睾丸癌（中文：睾丸癌）。
睾丸鞘膜腔裏頭因為發炎或者其他原因導致大量積液時，個病叫睾丸鞘膜積液（中文：睾丸鞘膜積液）。
睾丸扭曲係屬於急症，即係抽精索扭轉咗，令睾丸靜脈啲血冇辦法流出、動脈啲血又流唔入粒膥，阻礙供血令睾丸壞死。
如果男性成日着緊身褲包實粒膥，提高溫度，就會影響精子嘅質量同數量，跟住影響埋生殖能力。

去勢
喺中國古代，皇帝為咗防止男僕同嬪妃做愛，規定渠等一定要切咗膥，先至准入宮做太監；有時，太監重會俾人切晒成條脧。由於膥出雄激素，太監冇咗雄激素，無鬚生、體毛，亦都扯唔到旗。
歐洲古代，亦有啲宗教，有男子詩歌班。爲咗唔會大個變聲，而切咗佢哋嘅膥。必要有膥，先有男人特徵，膥同時會出唔同嘅激素，造成前列腺癌。所以喺醫學上，生前列腺癌，要切膥。
男性有膥兩粒，即使冇咗一粒，男性重可以保持男人特徵。如果膥移植，產生嘅精子，仍有捐贈者基因。

其他動物
唔單止男人，所有動物嘅公都有膥子作為生殖腺。
一粒公馬嘅膥
大田鱉（中文：桂花負蝽）（Lethocerus patruelis）嘅兩粒膥（標記t）
膠遼官話

膠遼官話係官話嘅一個分支，相信會係由古萊語（「齊東野人之語」）畀北方官話同化後形成嘅語言分支，所以同時都有稱之作萊語。俗稱膠東話（各地有各自嘅叫法，例如大連話、煙台話、青島話等）。
主要分佈喺膠東半島、遼東半島、鴨綠江、烏蘇里江，共44個縣市，此外喺遼寧其它地區同黑龍江有方言島，分登連、青州同埋蓋桓三片。

史
上古嘅時候呢度係當成夷語區，到春秋戰國嘅時候，膠東半島仲係中原人同萊人嘅雙語區。研究推測係直到隋唐嘅時代，呢一帶先至俾中原嘅語言全面咁影響。

語音嘅特點
本章節先根據返正式文獻嘅表述，列出膠遼官話同其他官話唔同嘅特點：
古清音聲母入聲字係讀上聲調；
古日母字（除咗止攝開口）一般係讀零聲母，韻母就係齊齒咁出聲或撮口咁出聲；
古知莊章三組聲母字，膠遼官話入邊多數地頭係有分讀兩類嘅聲母。而兩類聲母嘅讀音，各地有啲分別。
據同一資料歸結返，膠遼官話係有較大嘅內部差異：喺山東度，向東越近山東半島嘅尖角，啲語音嘅特異性就越突出。而喺遼寧度就係越近南，就有越突出嘅特點。而遼寧同山東之間總體度都有啲差異，似山東嘅膠遼官話絕大多地頭有分尖團音，不過遼寧度除咗長海一度外，其他地頭一般就唔分尖團音。

方言片
膠遼官話分佈區域
具體嘅分佈地區主要係：
登連片：遼寧省嘅大連、長海、瓦房店、普蘭店、莊河、東港、丹東，山東省嘅威海、榮成、文登、乳山、 煙台、牟平、海陽、長島、蓬萊、龍口、福山、招遠、 棲霞、萊陽、萊西，黑龍江省嘅虎林方言島、二屯子方言島（撫遠三角洲附近）
青州片：山東省嘅萊州、平度、即墨、青島、膠州 、高密、昌邑、寒亭、壽光、濰坊、青州、昌樂、臨朐、安丘、諸城、膠南、五蓮、日照、莒縣、莒南、沂水、沂南、蒙陰、沂源，此外仲包括江蘇省連雲港市嘅贛榆縣。
蓋桓片：遼寧省嘅蓋州、營口、大石橋、岫岩、寬甸、桓仁

登連片
連片分佈喺遼寧省同埋山東省境內。下分三個小片：
大岫小片
大連市：旅順口區、沙河口區、中山區、西崗區、甘井子區、瓦房店市
鞍山市：岫岩滿族自治縣
蓬龍小片
煙台市：蓬萊市、龍口市、長島縣
煙威小片
青島市：萊西市
煙台市：芝罘區、福山區、萊山區、牟平區、招遠市、棲霞市、萊陽市、海陽市
威海市：環翠區、榮成市、文登市、乳山市
大連市：金州區、莊河市、普蘭店市、長海縣
丹東市：東港市

青州片
青州片基本​​全部喺山東省境內。特別嘅，江蘇省連雲港市嘅贛榆縣一般亦被認為屬於膠遼官話嘅青州片（亦有認為屬於登連片嘅說法），歷史上1949至1953年贛榆縣一度劃歸山東省，歸屬臨沂地區。
青州片主要下分三個小片：
膠蓮小片
青島市：市南區、市北區、四方區、李滄區、嶗山區、城陽區、黃島區、即墨市、膠州市、膠南市、平度市
濰坊市：高密市、安丘市、諸城市
日照市：五蓮縣
臨沂市：沂水縣
萊昌小片
濰坊市：寒亭區、昌邑市
煙台市：萊州市
青臨小片
濰坊市：青州市、臨朐縣

蓋桓片
蓋桓片主要分佈喺遼寧省境內同埋黑龍江省虎林市。分佈地區：
營口市：站前區、西市區、老邊區、鮁魚圈區
丹東市：元寶區、振興區、振安區、東港市、寬甸滿族自治縣
營口市：蓋州市、大石橋市
本溪市：桓仁滿族自治縣
雞西市：虎林市
膠體

膠體（粵拼：gaau1 tai2，英文：colloid）喺化學上係指一種混合物，喺隻混合物裏面有隻不可溶嘅粒子懸浮喺另一隻物質當中。
膠鴨仔

膠鴨仔（又叫橡膠鴨仔）係用塑膠聚氯乙烯整嘅鴨仔玩具。原先係1947年香港製造，創意嚟自當年興嘅洋娃娃玩具。

巨型吹氣鴨仔
内文：巨鴨
荷蘭藝術家Florentijn Hofman喺2007年整咗一隻巨型吹氣鴨仔，隻巨型吹氣鴨仔喺2007至2013年先後喺全球15個城市展出。
膥

膥（粵拼：ceon1）係卵生動物用來繁殖嘅胚胎，有啲喺雌性體外受精而成（例如魚膥），有啲就喺雌性體內受精後再生出來孵化（例如鳥類的卵）。魚、雀、爬行動物、昆蟲，同埋某啲哺乳類都會生膥；有啲膥外面有層膠狀物，有啲就俾一層防水嘅殼包住——有殼嘅膥通常稱為「蛋」。

字
膥由「末成肉」三個字組成，好形象，一般俗寫成「春」。
有節目「膥」指本字係「䘒」。但查實「䘒」與「脧」同，無「ceon1」呢個音。

地名
廣州沙灣鎮有條雞膥巷。
維基辭典有佢嘅解釋：
膥
膠藤科

膠藤科（學名：Aphanopetalaceae）係被子植物門虎耳草目嘅一個科。
膠紙座

膠紙座係種文具，入面有位裝住一卷膠紙，方便用者將膠紙撕開合適長度。
膠袋

膠袋係用膠做原料整嘅袋，喺20世紀中後期開始廣泛用，有唔同大細，用途亦好廣泛，譬如購物袋、垃圾袋。最常用嘅膠袋原料係聚乙烯。
膠銀紙

膠銀紙又叫膠鈔，係用聚合物（多數係聚丙烯塑膠）整嘅銀紙，比起傳統用紙整嘅銀紙襟用。膠銀紙由澳洲發明，首先用落澳元銀紙，之後傳到世界唔同地方。
膥子自檢

（英文：Testicular self-examination）又叫膥袋自檢，係指男人用手感檢查自己兩粒膥子嘅一個醫學過程，目的係為咗早啲發現自己兩粒膥子係咪異常，甚至有冇睾丸癌（中文：睾丸癌）。

步驟
檢查膥子之前，最好先沖暖水涼，因為熱力有助膥袋鬆弛，方便你去摸粒睾丸；檢查嘅時候唔好將附睾撈亂做腫瘤。
一個男人示範緊點樣檢查自己兩粒睾丸
蘭谿

蘭谿係中國浙江金華一個縣級市，總面積1310平方公里，人口56萬。
蘭芳道

蘭芳道（英文：Lan Fong Road）係香港銅鑼灣一條街，由恩平道去到利園山道，長約莫0.13 公里，同啟超道、白沙道、希慎道平行。
蘭里島之戰

蘭里島之戰係第二次世界大戰後期（1945年1至2月間，歷時6個禮拜），響緬甸蘭里島附近英國軍隊同日本軍隊之間一場小戰役。

戰役地理背景
蘭里島喺孟加拉灣東岸，面積大概2,300平方公里，係緬甸第一大島。蘭里島離大陸最近大概30公里。島上面有好多紅樹林沼澤。

守軍
駐守喺島上嘅日軍單位係隸屬於54師團嘅步兵121聯隊，指揮官係長沢貫一上校（Kanichi Nagasawa）。
蘭薩羅特島

蘭薩羅特島（西班牙文：Lanzarote）係西班牙加那利群島一島，面積846平方公里，首府係阿雷西費。
蘭迪·范華默

蘭迪·范華默（Randy VanWarmer，有時係Vanwarmer同Van Warmer，1955年3月30號—2004年1月12號）係美國歌手兼結他手。佢最大知名度嘅流行音樂單曲係《當我最需要您時》。1979年9月，佢喺英國單曲榜上排名第8。喺Billboard Hot 100上排名第4位之後達到峰值和“ Billboard”中嘅第一名熱門成人當代曲目
佢為The Oak Ridge Boys樂隊寫了幾首歌，包括打入 U.S.國家第一名嘅“我猜它永遠不會傷害到有時候傷害”。呢首歌出現佢1981年嘅專輯“Beat of Love”中，其中仲包括流行歌曲“ Suzi Found a Weapon”，該歌曲喺“ Billboard” Hot 100中排名第55位。
蘭達斯

蘭達斯（丹麥文：Randers）係丹麥第六大城，人口有6.3萬。
西門菲沙大學家族隊

西門菲沙大學家族隊係西門菲沙大學嘅運動隊嘅總稱，係目前唯一一支喺全美大學運動協會（National Collegiate Athletic Association）比賽嘅非美國球隊。目前家族隊一共有17支運動隊。

歷史
1965年西門菲沙大學建校之後，由於當時嘅加拿大大學校際運動聯盟（Canadian Intercollegiate Athletic Union，今日叫做加拿大大學校際體育總會）唔准會員學校發放體育獎學金，時任校監哥頓•舒霖（Gordon Shrum）決定加入當時已經允許加拿大大學加入嘅美國全國高校校際運動協會（National Association of Intercollegiate Athletics）。到咗20世紀90年代，由於家族隊嘅主要對手已經開始轉投水平更高嘅全美大學運動協會，但係全美大學運動協會當時祇准美國高校加入，而加拿大大學校際體育總會（Canadian Interuniversity Sports）亦都已經允許發放體育獎學金，所以家族隊決定轉投加拿大大學校際體育總會嘅加西賽區（Canada West University Athletic Association）。
2008年，全美大學運動協會修改咗憲章，允許加拿大大學加入乙組（Division II）比賽。2009年7月10日，全美大學運動協會正式批准家族隊成為臨時會員，原本預定喺2011/2012賽季正式開始喺大西北賽區（Great Northwest Athletic Conference）比賽。但係，加西賽區喺知道家族隊會轉投美國聯賽之後，即刻將家族隊降咗格做臨時會員，引發咗「家族隊喺2010/2011賽季無比賽打」嘅揣測。於是大西北賽區決定提前一個賽季畀家族隊開始喺大西北賽區比賽。2012年，全美大學運動協會批准家族隊成為正式會員。
西關培英中學

19世紀中葉，由於外國傳教士俾清政府批准喺中國傳教而猛咁開咗好多間國教會學校，方便以教育傳道。1879年，美國女牧師那夏禮（Henry V. Noyes）喺芳村白鶴洞一帶搞咗培英中學嚟收教徒。但1927年，由於學生逐漸增多，舊嘅校舍已經好難收到咁多人，聽咗群眾建議之後喺廣州西關一帶，興賢坊入面開咗培英中學嘅西關分校，重先開辦小三到小六同初一級，1931年加開初二同初三級及小一同小二，1935年開埋幼椎園。
但好景唔長，1937年秋因蘿蔔頭殺到廣州，搞到幼稚園停辦，雖然其它級得廿幾人，但重繼續開課。1938年，由於廣州淪陷，學校搬到澳門唐家花園繼續開課，直到1945年8月15號蘿蔔頭宣佈投降為止。
抗戰勝利之後，學校返到廣州西關繼續辦學。1947年學校經過擴建一次。1952年，由於嗰時唔畀有私人學校嘅關係，廣州市政府決定將培英西分同坤維、長城、莞旅、培中同復旦等私立中學合併成荔灣中學，時隔4年之後（1956年）又改名做「廣州市第二十九中學」（廣州廿九中）。雖然1984年馮啟莊做咗校長之後，向廣州市政府提出將廿九中改返名做西關培英中學，但由於學校之前有好多歷史遺留問題未解決而一直冇改到。1996年8月新校友會成立之後，雖然學校越嚟越大聲嗌將學校改返「西關培英中學」嘅名，但一直都冇聲氣，直到1998年5月再次提出申請改名時，廣州市政府、僑務辦公室同教育委員會相關人員到嗰間學校進行走訪活動同調查，最後喺1998年10月30號正式批准改返之前嗌過嘅「西關培英中學」。
2001年8月，荔灣區人民政府決定將廣州市第九十中學同西關培英中學合併。2003年4月升級成市一級學校。

校歌
維基文庫有原文：
zh:培英中學校歌
今日培英中學嘅校歌係創校嗰時出嘅粵語廣州話版。雖然喺1952年學校被充公時取消咗，1984年提出恢復返「培英」校名時變成普通話版，但2009年5月9號嘅培英創校130周年時，廣州兩校恢復返粵語廣州話版嘅校歌。
西陵區

西陵區係中國湖北宜昌一個市轄區，總面積90平方公里，人口51萬。
西雅圖

西雅圖（英文：Seattle），舊譯舍路埠、舍路、些路，係美國一城，亦係一埠。佢亦係美國西北太平洋區之中，最大嘅城。個城喺華盛頓州普吉特海灣同華盛頓湖之間嘅金縣，離加拿大邊境約莫174千米。西雅圖亦係金縣嘅縣治。
西雅圖喺1850年代建立。直到2005年，全西雅圖一共有57萬3911人，成個都市區，人口有380萬。西雅圖嘅官方別名係「翡翠之城」（the Emerald City），重有其他別名叫「雨城」（the Rainy City）、「常綠之城」（Evergreen City）、「阿拉斯加門戶」（the Gateway to Alaska）、「女王之城」（Queen City）同埋「噴射機之城」（Jet City）。西雅圖係垃圾音樂（grunge music）誕生地。西雅圖人飲好多咖啡，而出晒名嘅星巴克咖啡，亦係喺呢度誕生。

交通
西雅圖人主要靠私家車代步。市中心同周圍市區，重有舊時鐵路同公路發展痕跡。西雅圖嘅巴士同渡輪網絡，又大又方便。1996年底，選民投票通過，成立大西雅圖區海灣運輸局（Sound Transit），起咗大西雅圖區輕鐵網路。2009年，第一條輕鐵線，西雅圖海灣輕鐵中央線（Central Link）開業，由西雅圖市中心，去到西雅圖－打金麻國際機場（Sea-Tac International Airport）。呢條線喺2016年，會起到西雅圖華盛頓大學西雅圖校本部（U-Link）。2008年，選民更投票通過，畀 Sound Transit，喺2023年，延長呢條輕鐵線，向南伸到 Federal Way，向東到 Redmond，向北到 Lynnwood。海灣運輸局，而家重有幾條快速巴士線，同埋駁住艾佛瑞特（Everett）- 西雅圖 - 打金麻嘅通勤火車，海灣通勤鐵路。
西雅圖市本身，亦有個喺地面行嘅輕鐵網，而南聯合湖街車（South Lake Union Streetcar）係第一條完成嘅路線。
2009年6月起，成個大西雅圖區，交通單位將會一律用預付聯營卡（ORCA: One Regional Card for All）。用 ORCA 卡就可以畀人任用大西雅圖區，任何公共交通工具，包括渡輪。

機場
西雅圖嘅商業機場係位於打金麻嘅西雅圖-打金麻國際機場，提供到達北美、歐洲同遠東嘅航班。機場係阿拉斯加航空公司嘅樞紐港、地平線航空公司（阿拉斯加航空公司嘅子公司）嘅補給站同埋美國西北航空公司嘅重點機場。
此外，西雅圖重有一個民用機場，即波音機場。事實上，波音機場係由金郡管轄。
西雅圖壽司卷

西雅圖壽司卷（日文：シアトルロール），係一種類似加州卷嘅壽司，佢個餡通常有黃瓜、牛油果同三文魚。
西關大少

《西關大少》係香港電視廣播有限公司製作嘅民初電視劇。
西陵峽

西陵峽，係長江三峽嘅第三峽。由湖北秭歸縣香溪口到宜昌南津關，有66公里（41英里）咁長，係三峽至長嘅一橛。有兵書寶劍峽、牛肝馬肺峽、黃牛峽、燈影峽等景點。
茭塘司

茭塘司係清朝嗰時廣州番禺縣下轄嘅四個巡檢司之一。
茱地嘉蘭

茱地嘉蘭（英文：Judy Garland，1922年6月10號—1969年6月22號），係美國電影演員，出名作品包括1939年嘅《綠野仙蹤》同1954年嘅《星海浮沉錄》。
茱莉亞·基勒

茱莉亞·艾蓮·基勒（英文：Julia Eileen Gillard /ˈdʒuːliə aɪˈliːn ˈɡɪlɑrd/，縮寫Julia Gillard，1961年9月29號—，係澳洲第27任總理。佢響威爾士Vale of Glamorgan個小鎮巴利出世）曾經做過澳洲嘅聯邦女議員，之前做過工黨嘅副主席。佢自從1998年就喺澳洲眾議院代表維多利亞州拉洛選區（the Lalor Division）。做過影子移民部長、影子健康部長、影子聯邦工業關係部長等重要職位。到2007年11月24日澳洲進行聯邦大選，工黨將當時執緊政嘅自由黨贏到一仆一碌，其後成為澳洲史上第一任女副總理。2010年6月通過向當時嘅上司陸克文「逼宮」，接任澳洲總理及工黨黨魁。兩個月大選後工黨議席少咗，仲差啲令佢冇得做總理，最終向綠黨妥協而保住相位，但侷住推出嘅碳稅令佢畀人話係違反競選承諾嘅大話精，雖然佢大部分承諾都做到，而且做咗好多改革。之後佢同陸克文繼續喺黨入面鬥，直至2013年6月調返轉頭畀陸克文「逼宮」落臺，隨後喺8月退出政壇。之後投入關於教育同女性地位嘅機構同活動，並喺2016同2019年為工黨助選。
佢係澳洲目前史上唯一女性政黨領袖同聯邦正、副總理；雖然祇得三年總理任期，但佢落臺後嘅總理在位時間暫時無一位超越到佢，佢引入嘅「逼宮」政壇文化被視為係原因之一。
茱莉亞投身工黨廿幾年，佢積極主張女性參與國家政治，促進社會革新，而且係共和派。搞政治全力投入，佢自己嘅個人生活就冇擺幾多時間響度，即使有男朋友都冇結婚同生仔，到而家重做緊「老姑婆」。令到佢做總理嗰陣畀人攻擊，話佢「三無」：冇老公、冇仔女同無神論。
茫崖花土溝機場

茫崖花土溝機場（粵音：mong4 ngaai4 faa1 tou2 kau1 gei1 coeng4）係喺中國青海嘅一個機場，喺2015年嗰陣起好兼且開放畀人用嚟搭飛機。
進園

進園（粵拼：zeon3 jyun4）係中國廣東廣州嘅民國建築，位置喺越秀區寺貝通津19號。
佢亦係東山洋樓一特色建築，而家屬廣州市歷史建築。
進度條

進度條（progress bar）係一種控件，用一條長條嚟表示一件工作嘅進度。
進擊吧，少女！

《進擊吧，少女！》（粵拼：zeon3 gik1 baa6 siu3 neoi5，簡化字：进击吧，少女！，英文：Goal! Girls），係2018年中國網絡電影，陳小桃執導，李莎旻子、李祥祥領銜主演，北京華誠傳媒、上海騰訊企鵝影視、映美傳媒、悅多文化傳媒（北京）有限公司出品。呢齣戲以校園體育運動做題材，講排球少女齊可燃幫一支就來解散咁滯嘅球隊翻生。2017年4月23號喺杭州開拍，5月5號殺青，2018年6月8號上晝10點喺騰訊視頻首播。

劇情
生於排球世家嘅天才少女齊可燃（李莎旻子飾），自細受阿媽嘅薰陶，鍾意打排球，立志做排球員。但係可燃阿媽喺一次排球比賽心臟病死咗，所以阿爸好早就反對可燃打排球。可燃初初讀大學，偷偷地報名參加咗大學嘅排球隊，不過基礎太差差啲入唔到。
陵川隊戰績一直都水皮，學校又不斷施壓，令球隊就來解散。喺練習賽輸畀銘傳隊之後，陵川隊長鍾若珊（高藝蝶飾）向教務主任承諾，若果全國聯賽冇好成績就解散球隊。可燃嘅出現，令原本人心渙散嘅排球隊慢慢團結，班隊員互相鼓舞，每個人練成自己嘅必殺技。可燃嘅球技亦迅速提升。
全國聯賽正式開鑼。陵川隊2:0輕鬆淘汰櫻蘭隊，但係慶功宴過後未能及時返回寢室，觸犯校規，俾校方再次施壓。教務主任向若珊最後通牒，聯賽入唔到三甲就解散球隊。一直瞞住阿爸偷偷打波嘅可燃亦因呢件事穿煲，令阿爸好嬲。淘汰賽第二輪，陵川隊面對德化隊。可燃狀態唔好頻頻失誤，若珊將可燃換走，卒之都係能夠2:0贏波。可燃逐漸明白團隊精神好緊要。
之後陵川隊贏咗樓芝隊，晉級四強。可燃獲得阿爸認可。之不過喺呢場比賽臨尾，可燃意外受傷，輕微骨裂。醫生建議可燃三個月內避免任何劇烈運動。可燃難免失落。
準決賽，陵川隊再次同銘傳隊交鋒，先輸一局。可燃帶傷上陣，將局分扳成1:1。第三局，銘傳隊派出王牌選手川奈亞（崔龍珠飾），雙方交鋒激烈，一時難分勝負。銘傳隊攞到賽點，但可燃嘅扣殺將比分扳平，而可燃亦再次受傷。最後一球，受傷嘅可燃接球失誤，卒之陵川隊細分24:25輸第三局，局分1:2輸波，四強止步，球隊俾學校解散。
經過全校學生聯名請願保留球隊，教務主任終於鬆口，球隊有得留低。
進昂平

進昂平（1995年6月4號—）係日本足球員，打前鋒位置，效力YSCC橫濱。
進智公交

1999年，進智公交引入八達通收費系統。左圖提醒乘客使用八達通分段收費前應通知司機。
2019年，進智公交陸續引入Alipay HK「易乘碼」收費系統。
進智公交嘅小巴
進智公共交通控股有限公司（英文：AMS Public Transport，前稱香港仔專線小巴有限公司／Aberdeen Maxicab Service Company Limited，港交所：0077）係香港第二大專線小巴服務商，亦係香港唯一上市小巴營辦商。董事局主席係黃靈新（黃文傑個仔），行政總裁係陳文俊。進智公交嘅董事局有唔少成員係前政府高官（鄺其志、陳阮德徽）同政界名人（李鵬飛） 。

營運
截至2017年8月，進智公交經營43條香港島專線小巴路線、7條城門隧道專線小巴路線、14條大埔專線小巴路線及3條屋村穿梭巴士。擁有約380部小巴，另有紅色公共小巴約10部、居民巴士5部（逢禮拜六、日及公共假期可供私人租用），以及位於黃竹坑同火炭嘅兩個維修中心。
進奏院

進奏院（粵拼：zeon3 zau3 jyun2），係由唐朝開始有嘅藩鎮駐京機構，駐紮喺京城長安（依家嘅陝西省西安市）。機構入邊主要係啲進奏官（粵拼：zeon3 zau3 gun1），主要職務係報遞章奏同承轉詔令。名義話係藩鎮同中央間嘅聯絡機搆，實際就係藩鎮蒐集中央同其他地方啲資訊嘅情報機構。

名
原機構係叫作「上都邸務」（粵拼：soeng6 dou1 dai2 mou6）、「留後使」，係指藩鎮派駐到長安嘅代表，而喺大曆十二年（777年）五月俾人改名成「上都進奏院官」  。改名後啲一般人，仲係照舊將進奏院叫做「邸」或「留後院」，而將啲進奏官叫作「邸吏」（粵拼：dai2 lei6）。

沿革
大曆十二年（777年）改成上都進奏院後，係作為各州藩鎮官員在京嘅寓所 ，多數起喺東市周邊嘅崇仁坊同平康坊。進奏院度設有進奏官，任務係向朝廷報告所屬鎮嘅情況，所以會有邸報，使費係由地方承擔返。到宋初延續返唐制，亦設咗進奏院，置進奏官。
喺宋太宗太平興國六年（981年），當局設立咗都進奏院，強化咗對各州府進奏官嘅控制，係以京朝官監領。到南宋就轉屬咗門下省給事中，蒙元時代終結咗呢個體制。

運作
唐朝啲進奏院係集中喺長安城東市週邊嘅幾個坊，其中係最多喺最繁華嘅崇仁坊同平康坊。據收尾學者嘅研究，隨著大明宮同興慶宮嘅落成，嗰陣時以東市為中心喺朱雀街東，係形成埋貴族同官僚嘅集中居住區。咁一嚟呢一帶喺唐後期，就成咗長安城各種情報嘅集中地，所以啲進奏院都揀埋喺度駐紮，啲進奏官日常就方便去刮料兼同權貴們打同通。

行政
進奏官都係由藩鎮委派嘅，唔隸屬中央。不過御史臺就有設一個台巡驅使官，進奏官照規例喺公務上係應向佢通報，定時每日到御史臺度「承應公事」。

日常活動
進奏院嘅任務唔係得接待、傳達、溝通幾樣。喺唐朝進奏院最多嘅時候有成四五十個，係有大班嘅屬員常駐，仲會置埋屋，包埋二奶，收埋啲女眷，流連啲煙花柳巷，做埋啲生意。最早嘅匯票——飛錢，就係呢段時期啲進奏院搞嘅，係方便返自己地頭嘅商人到京城交易而開展嘅業務：
商人到埠做完生意後，就去自己地方派駐嘅進奏院度，存入自己手頭得到嘅啲金屬幣收入。進奏院就會開返聯單式嘅文牒或公據，載明交錢人嘅名堂、入數嘅數額，仲有預攞錢嘅機搆名同地點，一聯交返到商人手，一聯會寄返所轄嘅地方本部。商人以一紙憑據即可隨時隨地兌換現錢。等商人走嘅時候亦可以再憑證兌換返啲現錢。史稱：「以輕裝趨四方，合券乃取之，號『飛錢』。」。
而進奏院嘅一項主要任務就係為啲藩鎮蒐集返啲情報，自己仲有埋一套通訊系統，不過主要仲係利用返官驛嘅設備 。時人係話進奏院「能傳萬里之音，不墜九霄之命」，呢種情況令到啲節度使，有時喺朝命未正式下達前，早就知道嗮公文啲內容。進奏院搞情報任務，主要會有下底嘅幾樣 ：
由公開途徑傳抄朝廷發布嘅「報狀」，製作成「進奏院狀報」 報返俾節度使。呢種報刊係主要嘅收料渠道，幫助返節度使掌握到朝廷嘅政治、經濟、軍事甚至係皇室動向。
進奏官自己係會用收買、拉攏等手段，靜雞雞咁刺探情報 。
組織啲集團搞暗殺等地下活動，進奏院呢陣時會擔當埋行動指揮嘅據點中心。

紀事
進奏院同藩鎮係互助互信嘅關係，經常為藩鎮爭取到最大嘅利益。喺文宗太和七年（833年），朝廷加盧龍節度使楊志誠為檢校吏部尚書，進奏官徐迪抗議話：「軍中不識朝廷之製，唯知尚書改僕射為遷，不知工部改吏部為美，敕使往，恐不得出。」 而遇著地方政權抗命，朝廷都會搵返進奏官開刀，好似喺大和元年（827年）成德節度使王庭湊幫助咗李同捷嘅叛亂，朝廷跟著就落旨話：「其上都進奏院，宜令御史台、京兆府切加守捉，禁其出入，待敕後處分。」
進擊的大佬

《進擊的大佬》（英文：Grudge Match）係2013年彼得·世高拍嘅美國打拳運動喜劇，羅拔·得·尼羅同蕭韋士他·士多龍領銜主演，講兩個退役拳手嘅故事。羅拔·得·尼羅同蕭韋士他·士多龍都曾經主演過打拳重頭戲，包括《憤怒的公牛》同《洛基》。美國喺2013年12月25號上映。

劇情
兩條佬亨利同比利喺退役之後仍然留喺拳台，兩個人一齊參加咗一場打拳電子遊戲嘅動作捕捉，但係因為早年積埋嘅怨念而嘈交。為咗搞掂佢哋之間咁多年嘅積怨，兩個人準備終極一戰。

製作
2012年12月喺新奥爾良開拍，2013年3月殺青。

評價
傳媒評35分，爛番茄新鮮度20%，獲得勁多差評。
美國媒界認為：「呢套戲係一套公式化嘅戲，但係佢都傳遞出唔少歡樂同正面力量」，「一套輕鬆重周不時有驚喜嘅戲，雖然避免唔到套路戲嘅陳詞濫調，但係情感上嘅大量投入同可信度不容置疑」，「好可惜未可以做到我哋預期噉樣，成套戲都喺老式喜劇同情感劇情之間鬥，最後亦都冇傾向某一方」，「一套膠戲」。
進敎圍

進敎圍（St. Francis Yard）又叫做聖佛蘭士地，係灣仔區一條街，嚮灣仔民居地方。進敎圍東端係聖佛蘭士街，西端係揸車嘅掘頭路，不過行人重可以行過去日街、月街。進教圍嘅中段南面通去光明街同星街。當年有間教堂嚮附近，教友同澳門葡籍傳教士就集中聚居喺呢度。
二十一世紀，呢度連埋就近幾條街，畀人營造成星街小區。

史
進教圍係香港第一個天主教教會同墳場，香港開埠初期1841年無耐就有。當年灣仔係白人聚居地，之不過有唔少水土不服，嚟到香港就死左，所以就嚮教堂嗰度方便落葬。個墳場無耐因為城市發展，搬去黃泥涌，家下跑馬地附近。

搵食
灣仔進教圍同光明街2號交界，有檔50年以上嘅大牌檔，德如茶餐廳好似中環結志街嗰檔蘭芳園，有檔口而家租街鋪營業。話事人叫蘇媽，德如賣絲襪奶茶同炒飯、炒麵、咖哩肉片飯嘅，佢比附近嘅日本料理同西餐廳經濟抵食。

名
進教圍英文，係全港唯一以Yard做字尾街名。Yard確有圍牆圍地方意思，成條村畀人住，而依種圍喺舊時澳門亦好常見。
進士

進士係指科舉入面最高嘅功名等級，通常每次科舉都有幾十人。考試成績分成三個等級（三甲），最高等級既叫一甲，一般係有三個人（考第一至三名），分別叫狀元、榜眼、探花，一甲叫進士及第，簡稱及第。二甲叫進士出身，而三甲就叫同進士出身；而落第既就係三甲不入，考唔到進士。
喺民間，尤其係戲劇，考到進士又叫做「金榜題名」，例如：潮劇既《金榜題名報蘭英》、陝西秦腔既《金榜題名》，而粵劇既《花染狀元紅》講書生餘鳳聲鍾意咗好有才華既名妓花醉紅既愛情故事，故事提到餘鳳聲答應金榜題名之後娶花醉紅做老婆。
進士喺科舉出現嘅初期只係其中一個科，亦係最難嗰科。由大元開始，科舉得返進士一科。
蹺蹺板

蹺蹺板，又叫翹翹板或搖搖板，遊樂場設施一種，畀人玩。用某啲嘢做支點，撐起好長好窄嘅板。一頭升時，另一頭降。呢種運用咗槓桿原理，並且係兒童遊樂場嘅典型遊戲。
遊樂場中，蹺蹺板通常放喺正中，兩邊各坐一人，然後輪流用腳踩地，令自己嗰邊升上去。蹺蹺板通常會有扶手畀玩者捉實，以免跌落地受傷。
玩蹺蹺板至好二人差唔多重。不然重嗰邊無情玩得太大力，輕個邊會成個人彈起受傷。大人同細蚊仔，要就住道力。安全起見，有啲遊樂場下面會有軟膠鋪地。
狗狗靈敏賽裏面，蹺蹺板通常會設成唔平衡。參賽狗喺佢上面行過嗰時，成日會以同一方降落地面。
蹺蹺板除咗可以畀細路玩之外，亦可以作為喺特技表演嘅工具，馬戲班用來彈起成個人。而日常生活裏面，就可以作為機械工具，呢個係因為蹺蹺板用咗槓桿原理。
蹠骨

蹠骨（粵拼：zik3 gwat1，Metatarsal bones）係人腳嘅骨，喺跗骨同趾骨之間，夾埋有五嚿。
躄魚屬

躄魚屬（學名：Antennarius）係鮟鱇目躄魚科嘅其中一個屬。
躄魚科

躄魚科（學名： Antennariidae）係輻鰭魚綱鮟鱇目嘅其中一個科。
躉

躉，又叫下盤、骨盤、盤骨，喺解剖學係指腹對落、大髀對上嘅身體部位，係脊骨最尾嘅位。躉嘅位置主要有生殖器。廣東俗語有話：「躉大好生養」，不過暫時搵唔到科學根據。
觸不到的她

《觸不到的她》（Her）係一部2013年嘅愛情科幻電影，由Spike Jonze執導。主演係Joaquin Phoenix、施嘉莉祖安遜。
觸執毛

觸執毛（Chochukmo）係一隊來自香港嘅獨立搖滾樂隊，成員包括主音Jan Curious，結他+鍵盤手Mike Orange，結他手Les Hunter，低音結他手Tom Wong同埋鼓手Kitty Trouble。樂隊喺2005年夏天成立，經過多次成員變動，喺2008年春季組成咗而家嘅骨幹陣容。觸執毛嘅音樂風格將唔同樂風與搖滾揉合，有實驗味道。
觸得到的故宮

《觸得到的故宮》（英文：In Touch With Palace Museum），係香港電視廣播有限公司嘅資訊節目，由陳智燊、陳貝兒、朱智賢、李潤庭主持，喺2017年1月7號到1月28號香港時間逢禮拜六19:30到20:00喺翡翠台播。
節目介紹北京故宮各方面嘅建築、文化特色，同時亦係康文署《故宮全接觸》計劃嘅其一中個重點項目。
解離性身份障礙

解離性身份障礙（英文：dissociative identity disorder），又叫人格分裂、多重人格、人格解離，係種心理病，患者會出現兩個或以上唔同嘅身份，有各自嘅記憶、性格同思考方式。
解難

解難（英文：problem solving）指喺遇到困難嗰陣運用知識嚟克服困難嘅認知過程。
解風東京

《解風東京》（英文：Tokyo Unlock）係香港電視廣播有限公司嘅遊埠節目，由杜如風做主持，介紹疫情過後嘅日本東京遊埠資訊。節目喺2023年3月6號到3月24號香港時間逢禮拜一到五22:30到23:00喺J2播。
解風大阪

《解風大阪》（Osaka Unlock）係香港無綫電視製作嘅遊埠節目，《解風東京》續作，2023年12月4號到12月22號逢禮拜一到五22:30-23:00喺J2播，由杜如風主持。節目會介紹疫情過後嘅日本大阪遊埠資訊。
觸壓覺

觸壓覺（haptic perception）係指一個系統（例如人）感受自己表面受到嘅力嘅感知能力。
鄭經

鄭經（1642年10月25號—1681年3月17號）係鄭成功大仔，亦係東寧國第二位國王，1663年到1681年在位，史稱東寧文王。
鄭芝龍

鄭芝龍（1604年4月16號—1661年11月24號），係大明末期嘅海盜同海上生意人，亦係延平王鄭成功嘅阿爸。
佢係娶咗日本嘅夫人、平戶藩家臣田川昱皇嘅女——田川松，先生咗鄭成功。
芝龍喺歷史上以澳門做根據地，出海最遠去到過非洲。所以佢同個仔就有著一支黑人僱傭軍，同佢哋做貼身保鑣、打仗。啲黑人都係基督信徒，有部分係由於奴隸販賣而過來（嗰時嘅人口販賣有經澳門中轉站，就令黑人輸入埋中國大陸），仲有一部分係出於宗教熱情（？）而來華冒險嘅。鄭氏兩仔爺對啲黑人雇傭軍嘅待遇好好，黑人亦比較忠心。相比之下，鄭芝龍手下仲有啲歐美人、日本人，雖然軍餉高出黑人唔少，忠誠度就唔及黑人。
鄭經翰

鄭經翰，GBS，JP（Albert Jinghan CHENG，人稱鄭大班，1946年7月3號—）係加拿大人、廣東潮州人同埋香港永久居民，做過香港立法會無黨籍議員。佢嘅辦公室總幹事陶君行係民主派政黨社會民主連線主席。喺加拿大退休。

屋企
鄭經翰祖籍廣東潮州，而佢自己係香港出世。1975年秘密娶咗歌星徐小鳳，但喺1979年離婚收場，1990年代同香港小姐勞錦嫦結婚，生咗幾個仔女。

生平
鄭經翰早年移民過加拿大，喺加拿大做過加航嘅飛機維修員。佢響1980年代初返香港從商，喺星島集團任事，後來得主席胡仙資助，創辦百樂門集團，響出版界初露頭角。佢率先引入花花公子（Playboy）嘅中文版，令Playboy響中文出版界成為一本高檔品味雜誌，一改Playboy喺美國嘅色情形象。
1993年，佢同黃毓民等主持亞洲電視節目《龍門陣》。
1994年，佢得到前香港商業電台（商台）台長俞琤力邀加入商台同林旭華主持「烽煙」（Phone-in）節目《風波裏的茶杯》。由於佢嘅主持風格尖銳潑辣，對接受訪問嘅官員往往不留情面嚴厲批評，令節目大受聽眾歡迎，好多人都叫佢做「十點前特首」（節目播放時間為每日07:00至10:00）。
1997年，《時代週刊》（Time Magazine）選鄭經翰為香港25位最有影響力嘅人之一。
1998年8月，鄭經翰返工途中喺商台門前畀人襲擊，身中8刀，手筋被斬斷。佢休養半年後再度開咪。
1999年，乘科網股熱潮創立36.com，重響2000年喺香港聯合交易所創業板上市。36.com最初經營入門網站，後來轉攻傳統印刷媒體，出版《茶杯》週刊 。後來《茶杯》改為月刊，鄭經翰亦退出36.com。
2003年沙士襲港期間，鄭經翰稱為補政府嘅遲緩行動同官僚體系嘅不足，發動「一人一口罩」、「一人一個橙」、「一人一維他命C」行動，支援前線嘅醫護人員。
2004年，鄭經翰伙拍民主派政黨前綫秘書長，兼黃大仙竹園村區議員陶君行參選立法會，高票當選成為立法會議員。
2007年2月，鄭經翰提名曾蔭權連任香港特別行政區行政長官。
2008年9月尾，主持亞洲電視《也文也武一大班》（英文：Cheng Talk Show），質問唔同香港政要人物，包括好朋友梁國雄、黃毓民。

「封咪」事件
2003年4月24號，鄭經翰響節目中同房屋署官員劉啟雄對話期間，用「狗官」一詞形容劉啟雄（其後鄭經翰補充話佢係講「九官」而唔係「狗官」）。呢件事成為鄭經翰後來封咪嘅導火線。同年6月，有消息指政府只畀商台續牌3年，鄭經翰宣布封咪。

畀商台炒魷魚時間表
2004年7月，商業電台董事、前行政總裁俞琤突然宣佈解僱鄭經翰。
鄭經翰原本話明唔會參選立法會，但去到8月就話自己將會參選。
俞琤表示鄭經翰提出過只要商台依足合約賠畀佢，佢肯終止合約。俞琤指責鄭經翰嘅講法同「收錢收聲」嘅意念不謀而合。
俞琤同鄭經翰響記者會上對質。
8月2號深夜，商台突然宣佈取消梁文道響商台嘅節目主持身份，但仍然保留為商台顧問。
商台再宣佈升任俞琤為董事局副主席，重解僱公司營運總監蔡東豪；而《風波裏的茶杯》亦改由監製勞浩榮同新聞及公共事務部副總監蔡文堅接任。另一主持蔡子強亦變相被免職。
8月3號，俞琤早上返商台召開員工大會，解釋哩次事件嘅經過。會議以閉門形式進行，並拒絕外界採訪，亦未有響會後發表任何新聞稿。
8月5號，商台宣佈同梁文道結束賓主關係，梁文道結束作為商台顧問嘅身份。

參選立法會
「封咪」事件之後，鄭經翰同傳媒話過唔會參加立法會選舉。但係喺2004年8月，鄭經翰話如果要同惡勢力周旋到底，唯一嘅辦法，就係成為比佢哋更惡嘅人；而要合法地成為比惡勢力更惡嘅人，就只有參政一途[未記出處或冇根據]。選舉提名期最後一天，佢宣佈同泛民主派中人，專上學聯前秘書長、民主派政黨前綫前秘書長，黃大仙（竹園北選區）區議員陶君行參選2004年香港立法會選舉，出選九龍東。較早前佢提出取消加拿大國籍嘅申請獲得當地移民局迅速回應，令佢嘅參政計劃得以實行。
2004年9月12號，鄭經翰響立法會選舉以73,000多張選票當選（佢喺九龍東選區中係得票最高嘅候選人)，成為60名第3屆立法會議員之一。但被壹週刊指責鄭經翰同李嘉誠關係深厚。

「領匯」事件
2002年香港房屋委員會向政府建議將全港公屋鋪頭同停車場透過公開招股進行私有化，又響2004年4月落實採用房地產信託基金（Real Estate Investment Trusts）模式，將旗下商場同停車場資產分拆上市。
房委會又公佈領匯按每單位發售價約10至11緡全球發售約20億個基金單位，定喺2004年12月16號掛牌上市，並將領匯2005年及2006年度年息分派率訂約於6.5%之間，比一般房地產信託基金嘅4%至5%回報為高。
由於估值偏低，即是全香港公屋商場同停車場只值200億元，所以上市回報可觀，吸引投資者，領匯招股反應熱烈，超過51萬名市民遞表申請，公開招股因此超額認購超過130倍，連同機構投資者嘅超額認購，令市場資金被凍結約5,900億元。但係就引起公屋居民同基層組織唔妥，指係賤賣公共資產。
同香港地鐵上市唔同，今次領匯上市冇經立法會審議，冇檢討《房屋條例》。2004年12月8號，領匯截止認購前一日，包括盧少蘭在內嘅兩名公屋居民入稟高等法院申請司法覆核，指房委會違反《房屋條例》要求法庭禁止房委會將資產注入領匯上市。鄭經翰、陳偉業等立法會議員響記者會現身支持，事後被指摘煽動盧少蘭等司法覆核。
高等法院法官夏正民裁定，盧少蘭等人提出有效質疑，所以接受入稟申請。第一庭聆訊響12月14號完咗，高等法院最終裁定盧少蘭等人敗訴，雖然盧少蘭其後決定申請上訴，但最終都係畀上訴庭同終審法院駁回。
鄭耀軒

鄭耀軒（英文：Yiub Cheng Yiu-hin，2008年5月21號—），係香港童星。佢阿哥鄭浚隆都係香港童星。出道初期主要拍廣告同細模特兒工作，之後喺無綫電視劇集演出，當中以劇集《雷霆掃毒》飾韋一鳴同埋《公公出宮》飾金多寶一角令觀眾更加熟悉。
鄭臨

鄭臨，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年12月12日，獲政府委任為第七屆葵青區區議會區議員。
車和娟

車和娟，係大韓民國嘅一個女藝人同埋演員。
車厘茄

車厘茄（又叫聖女果，拉丁文名係Solanum lycopersicum var. cerasiforme），係番茄下面嘅一個亞種，係一種生果。同普通番茄對比，佢嘅外形大部份係長嘅好少係扁嘅，而且細個好多。車厘茄由一個拇指頭到一粒高爾夫球咁大。車厘茄雖然好多都係紅色嘅，但係其他顏色，例如黃色、綠色同黑色，都存在嘅。
佢係種攀緩植物。

名稱
佢個英文名叫做「cherry tomato」，「車厘」係英文「cherry」嘅譯音，而「茄」字就取自「番茄」。
車厘龜

車厘龜係日本電視遊戲寵物小精靈系列入面嘅其中一隻小精靈，編號007。身體顏色主要係淡藍色。
車品覺

車品覺，香港親中派政治人，香港再出發大聯盟發起人之一。
車厘角爹

車厘角爹（英文sherry cocktail）係酒水一種，係角爹一類，酒係車厘。
車呔

車呔，簡稱呔，係英文tyre嘅譯音，係一種沿住圓周圍住车辘嘅部件，用途包括減少凹凸路面造成嘅震盪，防止車轆磨損，同埋等車同地面之間多啲摩擦，等架車好揸啲。車呔通常用合成橡膠整嘅。
車士打

車士打（英文：Chester），或者叫遮士打、志士達，係英國英倫西北車士打郡嘅城鎮，住12萬人。
車善玗

車善玗（1992年9月5號—）係大韓民國嘅一個男藝人同埋歌手。
車士打摩利士

車士打摩利士（英文：Chester Morris，1901年2月16號—1970年9月11號）係一個美國嘅男電影演員、電視演員、舞台劇演員，1917年出道。
華利奧

華利奧（粵拼：waa4 lei6 ou3，日文：ワリオ，英文：Wario）係任天堂創造嘅電子遊戲虛擬角色，初頭係以馬利奧對手嘅形式出現。
華利斯同富圖納

華利斯同富圖納（法文：Wallis-et-Futuna）係法國喺太平洋嘅一個屬地，享有自治，下轄三個傳統王國。
華加斯

基圖利奧華加斯：第17～20任巴西總統。
祖些馬利亞華加斯：委內瑞拉政治人，1835～1836年間做過總統。
巴高華加斯：哥倫比亞政治人，1986～1990年間做過總統。
艾伯圖華加斯：秘魯畫家。
安東尼奧華加斯：西班牙法林明高男歌手。
馬里奧華加斯：秘魯作家。
華利路

華利路（粵拼：waa4 lei6 lou6）係中國廣東省廣州市入面嘅一條馬路。呢條馬路喺天河區珠江新城入面，成條馬路東西走向，西邊喺廣州大道中嗰邊開始，一直向東去到珠江西路嗰邊。

概要
全長603米，闊11米，雙向2車道。

珠江新城一帶嘅路名，4個成語就可以搞清楚喇。
廣州嘅珠江新城呢帶嘅路名，都係冇嗮規律先至出咗名嘅。由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺明成利就嘅成語入面，其中就包括咗下面加粗咗嘅字嘅其中一條馬路：
明成利就：華明路、華成路、華利路、華就路
華加斯總統運動場

華加斯總統運動場（葡文：Estádio Presidente Vargas）係個喺巴西塞阿拉州福塔雷薩市嘅足球場，1941年起好，愛嚟紀念巴西總統基圖利奧華加斯。
華僑銀行（香港）

華僑銀行（香港）（英文：OCBC Bank (Hong Kong) ），舊時叫永亨銀行（港交所前編號：00302）、華僑永亨銀行，係舊時喺港交所上市嘅金融公司，主要業務係經營銀行同埋有關嘅財務服務。公司喺香港註冊，主席係馮鈺斌，2009年底總資產係1,471.24億港元，稅前利潤係14.33億港元。
2004年永亨銀行正式併購原由孔氏家族同埋日本第一勸業銀行（即係家下嘅瑞穗銀行）持有嘅浙江第一銀行。
2014年4月1號，星加坡華僑銀行同意以每股125港紙，交易價相等於市賬率2.02倍，斥資最多387.12億港紙買嗮永亨銀行。2014年10月1號，永亨銀行改名為華僑永亨銀行。同年10月16號，永亨銀行嘅股票正式撤銷喺香港交易所上市。
2023年7月3號，華僑永亨銀行改名做華僑銀行（香港）。
華列他

華列他（Valletta，中國大陸譯瓦萊塔）係馬耳他首都，位於馬耳他本島東部沿岸。面積只係得0.55平方公里，2000年估計人口7,048。

史
喺1565年嘅馬爾他大圍攻之中，統治馬耳他嘅醫院騎士團擊退咗奧斯曼帝國嘅侵襲。騎士團為咗防止敵人再度襲擊，決定要起一座堅固嘅要塞都市。1566年3月28日，當時嘅騎士團總團長Jean Parisot de la Valette就為華列他城奠基，重賜名畀佢。華列他於是就發展成為繁華嘅市區嘞，而當地大部分古色古香嘅建築都係源自騎士團統治時期嘅。為咗保衛華列他城，騎士團喺城入面起咗座向海嘅碉堡，而家列為聯合國教科文組織世界遺產之一。
經過騎士團統治時期同埋短暫嘅法國統治時期之後，華列他嘅建築喺19世紀初受到咗英國統治嘅影響。啲建築嘅閘門改闊咗，又或者重新起過咁。第二次世界大戰期間，華列他遭受到德國同意大利軍隊空襲，多處地方受到嚴重損壞。最知名嘅損壞係喺19世紀初起嘅、離華列他城門冇幾遠嘅歌劇院。
圍城入面現存嘅歷史建築包括：
位於Republic Street嘅聖約翰聯合教堂（St John's Co-Cathedral，原本係騎士修道教堂）；
位於碉堡附近嘅首相辦公室；
Palace Square對面、Republic Street上面嘅總統辦公室；
位於South Street嘅馬耳他國家美術館；
位於Republic Street嘅的馬耳他國家考古博物館；
馬耳他國會大樓（原本係騎士團宮殿，Grand Master's Palace）等等。

地理
馬耳他巴士
華列他位於馬耳他本島東部沿岸嘅半島度，兩邊係天然海港Marsmaxett同Grand Harbour，係全國嘅主要海港。貨物起卸區設於Marsa，而郵輪客運站就喺Grand Harbour度。
華列他面積得0.55平方公里，大細只係相當於其他世界大國嘅細區仔。作為馬耳他嘅首都，華列他係國家嘅行政、商業中心，亦係全國嘅運輸樞紐。馬耳他嘅公共運輸系統好依靠陸路，主要嘅公共交通工具係巴士，而全國大部分嘅巴士路線都會經過華列他城門外嘅巴士總站。城入面要揸車受到一定嘅限制，部分主要道路就劃為行人專用區。

文化
華列他城入面有多座古色古香嘅建築，聚集咗啡廳、餐館、銀行、酒店、政府辦公室等等。碉堡就改設為公園，畀遊客觀賞海港同埋馬耳他島上嘅景色。
喺一眾古建築之中，Old Theatre Street嘅Manoel Theatre，自1732年起已經係演藝場地㗎嘞。嗰間音樂廳當年由騎士團團長António Manoel de Vilhena起嘅，而家多數用嚟做古典文藝表演，亦都有時用嚟搞詩詞朗誦會、爵士樂、民俗樂、搖滾樂等表演呀咁。
每年2月10號，華列他全城會慶祝聖保羅日。
華列他亦都因華列他足球會（Valletta FC）變得好出名，係馬耳他島上最強勁嘅足球會之一。
2005年，史提芬·史匹堡嘅電影作品《慕尼黑》嘅部分場景，就係喺華列他度拍㗎嘞。
華利奧系列

華利奧系列係任天堂推出嘅一系列電子遊戲，由華利奧做主角。
華利奧系列主要分兩個系列：華利奧樂園系列（ワリオランド）同埋Made in Wario系列（メイド イン ワリオ；英文地區叫WarioWare）。其中前者係平台遊戲，目的係為咗尋寶；後者係瞬間動作遊戲，入面有多個小遊戲，每個都要喺好短時間內完成。
遠東宣教會寶崗堂

，簡稱寶崗堂，係一座基督教堂，屬美國遠東宣教會，喺廣州海珠區牛奶廠街1號同紅十字會醫院裡邊嘅1-1、1-4、1-6號。2014年1月26號，公佈為廣州市歷史建築。

史
1912年，美國聖潔會嘅教徒文玉棠夫婦喺寶崗腳買咗笪地，起樓同禮拜堂，起名叫「聖潔堂」。
1929年，美國差會嚟廣州，因為同聖潔會信仰一樣，就合作搞宗教活動，教堂改名「遠東宣教会寶崗堂」。
1938年，嘎仔打到廣州，喺廣州淪陷前夕，寶崗堂委會將寶崗堂大部分產業，交畀紅會醫院代管。
1941年12月，寶崗禮拜堂被嘎仔改成集中營，韞住啲西方傳教士。
1942年，西方傳教士獲釋返歸。
1949年10月，廣州解放，美國傳教士走佬。
1951年至1953年，禮拜堂由廣州市河南區政府代管，用咗1號樓嘅二三層辦公，1號樓下笪空地先頭有舞台同洗禮池，改造嗰陣拆埋。
1955年，還畀廣州市基督教三自愛國運動委員會。
1966年，教會大聯合，禮拜堂租畀紅會醫院。
1982年，國家落實宗教政策，1號禮拜堂發還畀市基督教協會。
2014年，定為廣州市歷史建築。
遠東運動會

遠東運動會（英文：Far Eastern Games，簡稱遠運）係亞洲一個較為小型嘅綜合運動會，係亞洲運動會嘅前身。
遠東經濟評論

遠東經濟評論（Far Eastern Economic Review，簡寫做 FEER）係一本以香港為基地嘅亞洲經濟新聞雜誌，用英文寫，1946年創刊。以前係周刊，逢禮拜四出版。因為財政困難，2004年起改為月刊，多數響每月第一個禮拜五出。2009年12月出最後一期。
雜誌掂到好多唔同主題，有政治、經濟、商業、科技、社會同文化唔同主題。不過佢中響亞洲，尤其係東南亞同大中華區。佢分析區內容金融、商業同工業發展，希望可以透過收集新聞同各方意見，改善亞洲現狀。佢因為咁贏得聲譽。

讀者
雜誌主要係市場響香港、馬來西亞，同東南亞。讀者唔少係政府、商界同埋敎育界人。就以佢官方網頁統計，訂閱戶數有兩萬，分佈響東南亞，北美同歐洲。
2006年9月28號，雜誌因為內容誹謗星加坡政府，所以政府以佢唔符合當地報章法例為理由，禁止佢響星加坡發行。
遠東廣播公司

遠東廣播公司（英文：Far East Broadcasting Company，簡稱FEBC） 1945年喺美國成立，主要向世界各地傳播基督教方面嘅信息。透過FM、中波、短波電台同多元媒體，以接近一百種語言，向全世界三分之二嘅人傳播福音。

國際遠東廣播
國際遠東廣播嘅成員機構分佈喺全球20幾個國家同地區，其中包括：澳洲、柬埔寨、加拿大、德國、香港、印度、印尼、日本、哈薩克、韓國、蒙古共和國、緬甸、紐西蘭、菲律賓、俄羅斯、南非、台灣、泰國、英國、美國、越南、辛巴威等。
各成員機構都認同「藉媒體將好消息散播，驅使人跟隨耶穌基督」嘅異象，每個組織同事工都係獨立運作。同時，各成員機構都有權參與決策遠東廣播公司整體嘅廣播事工，並有義務承擔費用。

香港遠東廣播
香港遠東廣播公司喺1958年成立，透過良友電台、益友電台，向中國內地同胞廣播福音信息，牧養群羊、裝備信徒領袖。隨住政治、經濟同社會嘅轉變，以及資訊科技嘅進步，遠東廣播積極拓展以廣播為主軸嘅多元媒體事工，節目內容同製作模式亦務求貼近聽眾嘅需要。
遠東共和國

遠東共和國，又叫極東共和國，係1920年到1922年短暫存在過嘅國，領土主要係外滿洲一帶，係由蘇聯背後控制嘅扯線公仔國，立國目的係對抗一戰協約國（主要係日本）對西伯利亞嘅干涉。
金版

金版（粵拼：gam1 baan2），又有叫楚金版，係春秋戰國晚期嘅一種通用貨幣，鑄行於楚國，上面會刻有文字。金版顧名思義係用黃金造嘅，含金量好高——根據研究估計，一塊楚金版有 90% 以上嘅重量都係金。
金牌

金牌通常係競技比賽（好似奧運會）裏面獎勵畀第一名嘅獎牌。第二、第三名就分別攞銀牌同銅牌。
除咗體育競技之外，好多學術、藝術比賽，或者係好多機構（好似聯合國教科文組織）都會頒授金牌鼓勵得獎者。
金牌所用物料唔一定係純金，多數都係鍍金。
維基同享有多媒體嘅嘢： Gold medal
金燦美

金燦美，係大韓民國嘅一個女藝人同埋歌手。
金爸銀爸 不換我爸

金爸銀爸 不換我爸（口語上譯做即使係再有米嘅老竇，都唔換轉我嘅老竇），又叫平凡的歲月（簡化字：平凡的岁月，口語上譯做平凡嘅歲月），中國北話區又叫老爸靠譜（簡化字：老爸靠谱，口語上譯做老竇巴閉），係由上海新文化傳媒集團搞嘅電視劇，部片原版有40集，而粵語版因配音問題同題材比較敏感而刪咗7集。

劇情
原三江市校長——徐濤同佢一家大細調到樺北縣嘅雙安。徐濤為咗負擔到成個家庭嘅責任，每天喺出面四圍騰。而老婆楊竹筠就睇住大仔思齊同細仔思宇，及細女丹霞。經歷好多困難之後，冚家都越過越掂。
過咗好多年之後，徐濤又調返到三江市。大仔思齊結咗婚之後，生咗個孫叫黎黎。黎黎將徐家搞到有得震冇得瞓。徐濤幫佢大女丹妮介紹啲嘢，點知一次誤會，丹妮識咗陳裕民條奸細。細仔思宇結婚嘅事搞到亂嗮籠，老友老張同徐濤終於實現咗做親家嘅夢。細女丹霞帶返自己嘅俄羅斯男朋友，搞到冚家O嗮嘴。
時間過得好快，徐濤同楊竹筠都變嗮老坑，啲細路都逐漸成熟嗮，徐家班人重新搵返幸福嘅生活。
鄯善

鄯善係中國西部嘅古國，位置喺新疆羅布泊西北，喺公元前77年取代咗樓蘭，嗰年西漢使者傅介子刺殺樓蘭王安歸，改立佢細佬尉屠耆做國王，改國號鄯善。鄯善喺5世紀開始逐漸消亡。
呢篇鄯善係關於國嘅楔位文章，重未寫完嘅。麻煩你幫手充實佢。
鄰接矩陣

鄰接矩陣（英文：adjacency matrix）係圖論裏便嘅一種矩陣、描述圖啲綟各有邊幾隻綟戥佢有條檠褦埋嘅。冇加權嘅鄰接矩陣啲元素值係二進制：有褦埋就設值係1，冇就設0。